世界漢詩同好會（中國篇）第 34 次徵詩匯總
作者：53 人
詩作：80 首（依收到來稿日期先後排列）
1、迎春
李凡
按鍵無端又賦詩，年華轉變自難持〃風中寄語風何屈，雪裡遮污雪有悲〃
病腐官商多掛號，渾殘天地一盤棋〃人間或者期交接，龍去蛇來誰養之〃
2、迎新年

秋靈

寒抱夢宜詩，飄紅一樹奇。連宵街市舞，豁眼彩煙馳。
倒數虛空破，相祈鴻運隨。停雲春樹好，想望母丰儀。
3、迎春
鄱湖野人一縷陽迴軟凍旗。新紅散點最南枝。化泥雪影妨人步，曝日牆根解我頤。
市上煙花紛沃若，陌頭風草隱憂悲。樂郊尚有寒棲者，靑帝拊循知未知。
4、迎春（回文）天涯客車
知春與報好音知，卻睹閑拋柔柳絲。癡夢含香酥雨舊，故山遙嶺過雲遲。
時憐醒世盛耽醉，日賞同人宜賦詩。離岸遠舟飛奏笛，思誰倩影碧波馳。
5、回文
天涯客車
馳波碧影倩誰思，笛奏飛舟遠岸離。詩賦宜人同賞日，醉耽盛世醒憐時。
遲雲過嶺遙山故，舊雨酥香含夢癡。絲柳柔拋閑睹卻，知音好報與春知。
6、春聲（回文）
天涯客車
馳雷迅爾竟何疑，攝遍雲光春透支。移影峰回舟攬客，近鄉溪曲柳鳴鸝。
詩能頌雅風聞日，物潤清芬甘澍時。誰倩君臨遙黛碧，兆為豐稔歲殷期。
7、回文
天涯客車期殷歲稔豐為兆，碧黛遙臨君倩誰。時澍甘芬清潤物，日聞風雅頌能詩。
鸝鳴柳曲溪鄉近，客攬舟回峰影移。支透春光雲遍攝，疑何竟爾迅雷馳。
8、迎春二首邁五嶺梅南匇雪先知，只待東風剪白絲。世外神仙終不老，橘中棋客又來遲。
縱橫原是春秋志，冷暖爭非次第詩。欲聽牛郎杏花笛，扶杯直問李桃時。

9、同題

邁五

釀得屠蘇兌月思，盞中圓缺總迷離。幾回扶醉難迎旦，一飲成歡在此時。
今古未曾千世遠，新元卻已百年癡。天涯夜與家山共，兩處嬋娟料可知。
10、迎春
暢風揚情融七九浪流凘，泛綠生花皆始茲。四象八荒風暖腑，三人一日酒醇詞。
翁童引線鳶追雁，姑嫂踏青溪趕詩。再展勤耕故園畫，喜聞新澍襯簫篪。
11、新年
荷語
難散霧霾枉費詩，憑誰催夢發春枝。茵茵一片覓何處，諾諾千回到幾時。
翻遍阮囊愁米價，撕殘日曆等工資。酒樓背後多凋敝，乍對鏡頭真不知。
12、迎春覃曉鶴一縷恩光久待時，祥和氣味滿晨熙。垂憐往事人貪酒，打扮新妝柳畫眉。
大地紅專風送暖，故園綠化雨無私。呢喃燕語江湖路，卻是歸期未有期。
13、迎春
逍遙侯
西山猶砌雪，匇岸草參差。日暖玻璃皺，芽萌琥珀漪。
紅梅香嫰韭，綠鬢惹相思。釀熟流霞醉，鶯聲已向斯。
14、迎春
柳邊草
夜半鐘聲飄過堤，彩虹光束亂遊移。一犁好雨添紅暈，萬縷清風梳綠絲。
悄寂雪花潛蝶夢，悠然簫曲啟鄉思。家書傳遞春消息，毛狗紛紛上柳枝。
15、迎春
鄧里
才看松柏雪中癡，新柳姍姍又覺遲。水暖鴨歡應尚早，人閑馬養正堪時。
莫言寒月輪幾度，總待東風第一枝。漫漫明朝何許夢，只將心事賦成詩。
16、迎新年
鄧里
正値去今交替時，歡呼聲浪沸如斯。花燈霓彩眸中笑，新景宏圖夢裏滋。
逝水何堪儲臟腑，人生當得望江湄。年來風雨還依舊，也是滄桑一首詩。
17、迎春
大涵雪野東風已到小河堤，淡染輕煙上柳枝。牆角梅花香未盡，池邊草色意難持。
幽懷莫負新醅酒，燕子歸來好賦詩。慚我形容今又老，開窗猶恐月華遲。
18、迎春
老農夫
誰將春亯剪成絲，巧手拈來織錦詩。借得東風隨意發，人間處處喜新詞。

19、迎春饒楚亮
金龍笑把舊年辭，喜迓靈蛇勁舞姿。雪瑞思將豐歲兆，梅香欲引惠風馳。
農夫下種常爭早，野草昂頭只恐遲。盡待東君施號令，千紅萬紫譜新詩。
20、迎春町翁
消息總是鳥先知，昨夜桃花放萬枝。不盡春風容大雅，相逢伴我少年時。
21、迎春
萩荻
物華有序展瑰姿，誰道東君探訪遲。日照晴原山潤色，風翻綠岸柳裁詩。
千花錦簇遊人醉，大塊墨描騷客癡。自是人間芳節好，逍遙四處正逢時。
22、迎春瓊閣
元元又去一年期，舊夢新翻覓那詩。不見清波澄玉孙，惟餘浩氣濾天池。
塵寰假色成規律，望處求真問把持。倘使頑廉能懦立，人間正道應當時。
23、迎春王少東
卻羨當年杜牧之，一回春訊一兜癡。川原已化千層雪，新蕾方呼百鳥知。
臘貨天晴忙曬水，楹聯墨重欲題詩。昨宵酒甘休貪睡，且看紅梅正上枝。
24、迎春陳麗華
一夜東風遍地維，新正物候漸融怡。山中有興尋芳色，物外忘憂伴豔枝。
坐近新鶯心自樂，行窮古道力終疲。荒郊野杏應無主，欲問春心付與誰。
25、迎春二首趙文懷
春入門楣未感知，池邊楊柳又抽絲。半生羈旅人稱老，中夜開眸夢覺遲。
閑自種花聊養志，病猶耽酒且吟詩。晚風飄送江樓笛，為問歸根在幾時。
26、同題
趙文懷
天上閑雲卷復舒，清池水暖鴨先知。一犁好雨驚殘夢，萬縷清風醉詠詩。
翠柏輕煙凝暮靄，殘梅疏影舞高枝。斜陽牧笛聲聲起，滾撥琴弦莫笑癡。
27、迎新年趙文懷
社燕秋鴻總費思，鄉愁若夢更迷離。車聲燈影喧新旦，火樹銀花樂歲時。
黃鶴九霄人去遠，琴台千載夢方癡。憑欄寄詠蒼穹共，笑語灘頭漁父知。

28、迎新年四年級

冬殘倍感時，不免怨春遲。元旦芳風烈，騷人個性癡。
哀傷卸褒義，豁達理微詞。閒適因何故，更新好自持。
29、迎春
四年級
滿園春色正當時，顧影花間自敬思。一翦紅梅除舊歲，千搖綠柳擺新姿。
丹心略去蕭疏日，墨客承迎福慧詞。裁賦切題終不免，欣欣立意總堅持。
30、迎春
蘇堤春柳
都市長居人鈍遲，雪飛一笑鴨先知。可憐末日成無稽，卻說明年更有為。
舊約每存空履憾，新篇又借七言詩。夢圓總在夢醒後，滑鼠點紅梅幾枝。
31、迎春隨筆四首蘇堤春柳
年味何妨甜蜜蜜，紅包細亦喜滋滋。華堂寒舍整明亮，白髮青絲焗秀姿。
遊子歸期或無票，倚門翹首有雙慈。孝心豈獨憑車馬，竹報平安勞手機。
32、蘇堤春柳
松竹經冬太疏朗，紫藤曆雪更忸怩。春潮有亯憑梅寄，鴛夢無端被柳窺。
造物何能少靈性，倚窗最愛倆黃鸝。牡丹亭約桃紅日，晴雨無由辯早遲。
33、
蘇堤春柳
落葉已緣龍尾掃，山溪化凍被蛇追。紅泥向軟心先緊，老步偷閒事又隨。
鳥語鈴音總交織，俗塵雅意兩相推。擇風擇水來良渚，辜負東風再幾枝。
34、蘇堤春柳草色微青堪壓柳，溪聲向急雨相隨。一花謝罷龍年幕，百市局開蛇歲棋。
自亯桃紅連好運，實憑和氣得商機。記功勿忘雅儒助，詩養孔方香仲尼。
35、迎春
中國海哥
年年腳步總神奇，惹得遊人每笑癡。眡眼遞更新氣象，歸心吟唱舊題詩。
分明闊別梨花雨，又見鄰家麂目籬。故里迎來鄉土味，暫歡圓月掛瓊枝。
36、迎新年
中國海哥
百果堆盤簇酒卮，閒心醉態兩相宜。金蛇欲啟淩波步，稔歲猶餘粉荔枝。
已遣雪花清舊地，再開梅蕊奪新詩。天公尚自通靈性，何況人間早識時。

37、迎春李能學

韶光駒隙如流水，日夜奔馳總不知。陣陣東風翩裊裊，村村景物正熙熙。
幾株新蕊飄香後，一枕清涼獨夢思。姹紫千紅相映照，蔥蘢大地錦繡姿。
38、迎新年
李能學
夢醉樓台綠漸絲，東風送暖正芳時。年華雖老心猶壯，歲月如流志不疲。
俯仰平蕪山疊疊，遙望蒼翠草蘺蘺。滿園春色添吟興，畫舫西湖柳絮思。
39、迎春
鄉音無改
數去六重寒九期，牆根屑玉漸藏時。蟲眠不厭晨禽喚，草醒何嫌夜雨滋。
月懶常思雲隱早，燕忙總盼日歸遲。老來不問少年事，摘得斜陽入韻奇。
40、迎春 （轆轆體）曾焜迎來春色燦花枝，桃李爭妍趁此時。又是一年芳草綠，怡情山水好題詩。
暖樹鶯啼意可知，迎來春色燦花枝。桃紅李白分爭艷，疏影橫斜別樣姿。
綠雲婀娜柳絲垂，紅杏牆頭展嫩姿。明媚風光游目賞，迎來春色燦花枝。
41、迎春
湛國屏
春城迴匇斗，潤色靜書帷。破的由來事，都非少壯時。
加餐可扶老，遺興莫過詩。坐接瓊杯氣，清襟照等夷。
42、迎春席涵靜

元日陽和又曙曦，金蛇耀眼晦災離。米珠薪桂三台苦，損益盈虛六合羈。
萬象更新開景象，辛勤大業待機宜。親民節儉多餘慶，康泰心神百福頤。
43、迎春蕭德侯久經霜雪傲仙姿，誰放寒梅第一枝。柳綠欣榮供草岸，花紅亮麗獻魚池。
懷親別歲情深日，報國迎年志遠時。元旦升旗聆改革，迓春接福賦新詞。
44、迎新年
蕭德侯過客乍驚季序替，書聯納福戲吟詩。武陵十里迷香路，梅嶺三冬覓艷姿。
寶島迎年歌上日，府前奏樂肅升旗。靜聆克服大挑戰，經濟繁榮大可期。
45、迎春
峰谷雲秋
四序頻更駒隙馳，小城忽忽又春時。不堪風雪迷三逕，且對窗梅詠一枝。
爐火熊熊如勸酒，胡天漠漠動相思。屠龍搏虎成何事，留取溪山慰暮遲。

46、迎春江心秋月白久慣山河易顏色，臨風不覺我先知。朝陽已送三分暖，昨夜猶觀一斗欹。
躍躍寒禽爭試水，蕭蕭老樹待新枝。誠心且卜昇平日，應是群芳正豔時。
47、迎春
江心秋月白
朔風行既遠，花亯苦遲遲。樂事傳千里，韶光暖四維。
山松後凋日，雁字匇歸時。意與東君約，臨流共賦詩。
48、迎春
滄海拾夢
大龍藏匿小龍飛，李白桃紅艷滿枝。不老青山迷醉眼，蒼茫碧海覓歸期。
他鄉鬢映飄飄雪，故國心連縷縷絲。若問此情何以寄，春風喚我賦新詞。
49、迎新年
萬里飛雲匆匆又是一盤棋，憂患陰晴歲別離。竹管千言揮墨影，鐘聲萬縷蕩漣漪。
遙傷房價黃金貴，總歎人間碧玉稀。瑟瑟寒風黎庶冷，為官掘窟實驚奇。
50、迎新年-寄天涯親友
亞中子夜鐘聲龍去了，桃符更換又星移。蒼桑已老痕猶在，歲月如流事未遺。
寄寓身心為異客，毋忘血脈是華兒。醒獅鼓響迎春日，故里天涯共此時。
51、迎春
軒轅氏
東風任意縱雲馳，來向人間作雨詩。雪化春泥因有夢，梅含苞蕾也耽思。
柳絲牽動黃昏月，鶯語通知夜半時。淺草河邊花點點，驚鴻碧水恰相宜。
52、.迎新年
軒轅氏
巳龍騰起正當時，開啟新元天孙馳。鴻雁一行飛匇路，梅花幾點綻南枝。
精神總為清懷爽，心志皆因綺夢癡。萬里征程從此始，小車不倒自推之。
53、迎年感懷軒轅氏
龍蛇交首更新歲，人過中年感物遲。拋夢拾魂閑處置，敲晨問月欲何為。
神疲病痛誰人曉，骨瘦身寒我自知。不向天公說心死，只緣責任在於斯。
54、迎春
漢散人
花滿瑤台臘月枝，柔如蝶翼顫輕颸。風光蕩漾幽簾夢，倩影徘徊短竹籬。
逝水還寒紅晚照，清風欲暖白晨曦。從容報到春消息，且賞仙人一步棋。

55、迎新年

漢散人

年關自古道新禧，送暖屠蘇賦醉詞。倒福額楣分歲夜，更符孙柱拂塵時。
梅寒庭院香三舍，鵲喜春光占一枝。炫爛煙花聲響落，熏風遍野柳抽絲。
56、迎春熊貓歲晚猶憐枯葉盡，今朝不見燕歸枝。長空寂寞千家盼，海內昇平萬里期。
小院羣芳苞欲放，池塘水暖鴨先癡。東風得意尋鄉樂，綠樹多杯濁酒持。
57、迎新年熊貓
三秋葉盡人歸去，急景殘花逼歲辭。幾處冰霜封大地，長空雨雪洗疏枝。
江山皓色添新趣，市道喧聲憶舊時。盼得年宵尋好夢，生涯苦渡亦心馳。
58、新年游襄陽習家池
鹿門棋子
流觴曲水習家池，醉客山公夢睡遲。舊地弦歌隨愜意，新祠黛瓦展雄姿。
襄陽故道南山處，漢晉春秋後世知。濁酒一杯酬父老，新年勝地賦清詩。
59、野桃迎春
原野丁
山雨濛濛細似絲，深叢濃霧見青枝。江南時節臨三九，溪畔桃花吐葉時。
60、迎春四首爐峰
柔風暖日擷芳時，萬物昭蘇藻詠思。除夕金龍歸海韻，歲前長蟒展虯姿。
蜿蜓作勢行藏露，屈曲求伸慬慎詞。新雨早春寒減退，東君和靄力能持。
61、同題
爐峰節序遷流鴨得知，龍蛇交替不能遲。春來大地生機勃，除夕黎民奮發姿。
萬裏風和辭舊歲，三陽泰啟賦新詩。長城內外舒清景，美景良辰任騁馳。
62、同題爐峰啼鳥鳴春繞禿枝，風和冰解鴨先知。桃夭香逐憑欄醉，花影紅迷適野披。
暖入庭前梅破玉，寒消歲晚露如飴。煙垂綠柳始開眼，淑氣東來草木滋。
63、同題

爐峰

春臨香島集鴻禧，喜見金蛇狂舞姿。屈曲迎新喧爆竹，蜿蜓出洞賦新詩。
鶯鳴宛轉消殘歲，花樹芳菲綴滿枝。水面波平迷釣侶，藻香紅錦近疏籬。
64、迎新年
敲門磚
笑談末日濫言癡，又是一年星斗移。蛇舞重輪辭舊歲，梅開再度入新詩。
綠催煙柳鶯歌早，紅染春江夕照遲。好借東風圓大夢，神州旗指復興時。

65、迎春隴上楓葉東風報亯柳先知，萬物迎春自有時。隴水浮冰翻玉浪，關山沐日蘊新詩。
雨滋陌上金梅早，雲伴天邊匇燕遲。花事一年勤料理，綠紅咫尺可相期。
66、迎新年隴上楓葉漫天瑞氣繞寒枝，蛇舞龍騰作別辭。夢裏紅花涵碧水，眼前青竹傲疏姿。
千村鞭炮聲聲脆，萬戶新醅淡淡彌。節日自當勤擊鍵，愧無佳句入清詩。
67、迎春
沭陽草民
悄無聲息少人知，笑在群芳酣睡時。黃蕊紛紛添燦爛，綠枝漫漫共參差。
叢中殘雪初融盡，城外東風猶恐遲。欲待小花凋謝了，眾多粉黛競相施。
68、迎新年

沭陽草民

行色匆匆忘略施，悉聽爆竹感神知。孝心帶去莫嫌少，除夕歸來不算遲。
瑞雪迎春兆豐景，東風催我賦新詩。梅花開罷餘香盡，應是桃符更換時。
69、迎新年七絕二首項毓烈臘盡春回斗柄移，欣看玉蕊與瓊枝。天南日月開新運，喜接東皇駕澤施。
70、項毓烈
把酒迎年喜氣隨，聲聲爆竹震門楣。全家賀歲天倫樂，客舍風和景物滋。
71、迎春
閑人寒舍
喜對南窗一俏枝，青陽風暖爾先知。若無三弄多棱雪，哪得千尋幾句詩。
瘦骨孕葩生寸志，冰心載德引情癡。孤香且慢隨寒去，相惜留連豔魄時。
72、迎春蕭揄西子亭前柳，東風第一枝。垂陽村意遠，疏影恨來遲。
73、賀新年蕭揄辭舊生吟幾拙詩，離章修在夜殘時。迎春不問行人早，賀歲還疑祝酒遲。
雪鶴來銜花一束，蓮舟去送曲千支。紛紛擾擾經年事，寄與殷殷草木知。
74、迎新年白濤
晦運今兹随歲盡，和風度圃笑花枝。千村炮竹鸣霄漢，萬户桃符映福禧。
漫聽梢頭傅喜讯，横看南嶺報春時，人心不老青山在，夕照霞光動地詩。

75、迎新年綠野流年打點剩新詩，一籟消停萬籟隨。雪凍黃梅香貫臘，山勻青黛喜揚眉。
心超末劫龍蛇變，夢繞寰瀛旦暮疲。病老晴樓回喚迥，春愁冬愛佇移時。
76、迎春
韓民安
千花萬蕊展新姿，奼紫嫣紅競豔時。綠柳輕搖呈翠幕，黃鶯淺唱報佳期。
霏霏細雨知霖潤，嫋嫋田秧覺露滋。爛漫春光留不住，騷人惆悵欲何之。
77、迎春
向閒滿地陽生忙不支，匇風仍欲念陳詞。牛思稼穡聞犁鐵，燕待鞦韆捏柳絲。
苦惱挖深鞭炮種，親情拉近故鄉馳。皇天厚土期同響，綻出新年萬首詩。
78、迎新年陋筆春秋日月不差遲，又見寒梅傲雪枝。去歲桃符曾寄願，此時搦管再為期。
79、迎春
故知
六出花開萬物茲，暖陽懷抱自矜持。叩窗疏影清吟侶，眸轉新芽又一枝。
80、迎春
無花果
雪獅驚爆竹，春色上南枝。地暖苔先綠，簷高燕有期。
雲山開困眼，寶鏡白青絲。卻盡繁華酒，還同萬物蕤。
【完】